Document ID: 31989L0451

*****
ΟΔΗΓΙΑ ΤΗΣ ΕΠΙΤΡΟΠΗΣ
της 17ης Ιουλίου 1989
για τρίτη προσαρμογή στην τεχνική πρόοδο της οδηγίας 77/728/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων
(89/451/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/728/ΕΟΚ του Συμβουλίου της 7ης Νοεμβρίου 1977 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων (1), όπως τροποποιήθηκε τελευταία από την οδηγία 88/379/ΕΟΚ (2), και ιδίως το άρθρο 11,
Εκτιμώντας:
ότι το παράρτημα ΙΙ της οδηγίας 77/728/ΕΟΚ περιέχει ειδικές διατάξεις που αφορούν την επισήμανση ορισμένων παρασκευασμάτων, και ιδιαίτερα των χρωμάτων και βερνικιών που περιέχουν μόλυβδο·
ότι το άρθρο 2 της οδηγίας 86/508/ΕΟΚ (3) προβλέπει την αναθεώρηση της οριακής τιμής της περιεκτικότητας σε Pb μέχρι τις 31 Δεκεμβρίου 1988· ότι υπό τις συνθήκες αυτές πρέπει να επανεξεταστεί η τιμή που καθορίζεται στο σημείο 1 του παραρτήματος ΙΙ της εν λόγω οδηγίας·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των επικινδύνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 77/728/ΕΟΚ τροποποιείται ως εξής:
Στο παράρτημα ΙΙ στοιχείο 1, η αριθμητική τιμή 0,25 % αντικαθίσταται από την τιμή 0,15 %, ενώ το υπόλοιπο του κειμένου παραμένει αμετάβλητο.
Άρθρο 2
Τα κράτη μέλη θεσπίζουν και δημοσιεύουν πριν από τις 15 Απριλίου 1990 τις αναγκαίες διατάξεις για να συμμορφωθούν προς την παρούσα οδηγία και ενημερώνουν αμέσως σχετικά την Επιτροπή. Εφαρμόζουν τις διατάξεις αυτές το αργότερο από τις 15 Οκτωβρίου 1990.
Οι διατάξεις που έχουν θεσπιστεί δυνάμει του πρώτου εδαφίου παραπέμπουν ρητά στην παρούσα οδηγία.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 17 Ιουλίου 1989.

Labels: 3
7
1
16